પોલીસની આકરી પૂછપરછ અને તપાસમાં બહુનામધારી રોહિત ઉર્ફે વિક્રમ ટેલરે અખબારોમાં વિદેશમાં નોકરી અપાવી દેવાની જાહેર ખબર આપી નોકરી વાંચ્છુકોને ફસાવતો હોવાનું કબુલ્યું હતું. તેમજ ગુજરાત, મહારાષ્ટ્ર, રાજસ્થાન, પંજાબ સહિતનાં શહેરોમાંથી 200 કરતા વધુ વ્યક્તિઓને શીશામાં ઉતારી રૂ.17થી 20 લાખ ખંખેરી લીધા હોવાનું સ્વીકાર્યું હતું. પોલીસે રોહિત ઉર્ફે વિક્રમ ટેલરને તા.23મી સુધી રિમાન્ડ પર મેળવી અન્ય સાગરિતો કોણ-કોણ અને વધુ કેટલી વ્યક્તિઓ સાથે છેતરપીંડી કરી છે તે સંદર્ભે તપાસ હાથ ધરી છે.